Rika du Plessis gesels | Oor mense en oor haar skryfwerk
Voorblaaie se foto’s
Posted on March 23, 2016 by Rika Du Plessis
Jolene, Ria, Anette, hierdie is vir julle wat gevra het vir die foto’s van my boeke se voorblaaie. Daar mag dalk van hulle ontbreek, want die lys is nie heeltemal volledig nie, maar darem. 🙂 Verskoon, hier en daar is dupliserings, kyk maar bo=oor dit.
Kneg van liefde
Posted on February 1, 2016 by Rika Du Plessis
Soos belowe, hier is my nuwe e-boek verhaal, KNEG VAN LIEFDE se skakel by Amazon.com
Die voorbladmeisie, is Amanda-lee Samuel, ‘n model wat by hierdie skakel bereik kan word. https://www.facebook.com/amandalee.samuel
Vroeër jare was Mariska as ‘n lae klas bywoner op Lindes Landoed behandel. Onregverdig word sy en haar ouers van die plaas af weggejaag. Om finansiële redes beland Mariska in ‘n verlowing wat haar teen die krop steek. Die wiel draai, en toe Mariska die dag teruggaan Lindes Landgoed toe as die eienares van al drie plase, tref sy die vorige eienaar se seun,Herman wat haar baie seer gemaak het aan as die een plaas se bestuurder. Vonke spat, maar die lewe het sy eie manier van verloop, en die twee beleef die een ding na die ander wat die verloop van die verhaal op verskeie maniere raak.
Proestukkie uit EINDELOSE LIEFDE
Posted on November 9, 2015 by Rika Du Plessis
“Jy dans goed, en jy soen net so goed,” fluister hy by haar oor en sy hoor die terg … of is dit spot … daarin. Onmiddellik ruk sy haar op.
“Noem jy daardie onderwatergestoei ‘n soen? As jy dit lekker noem, dan het jy nog baie om van soene te leer,” antwoord sy net hard genoeg vir hom om te hoor.
“H’m, dit klink vir my na ‘n uitdaging, en ek laat my van niemand uitdaag en reageer nie daarop nie,” antwoord hy, hou haar stywer vas en dans met ‘n swierige swaai met haar by die deur uit op die swakbeligte stoep.
“Moenie laf wees nie, Cor. Laat ons teruggaan. Die musiek gaan nou enige oomblik ophou en Lanie-hulle gaan dadelik sien ons is nie daar nie,” antwoord sy vinnig effens benoud. Het sy nou haar hand oorspeel?
“Nee, moenie nou kleinkoppie trek nie,” fluister hy tergend in haar oor en skuif vinnig sy lippe teen haar wang af na haar mond toe. Vuurvlamme skiet deur haar sagte, sensuele lippe toe syne haar aanraak, maar skielik staan hy weg van haar af toe Lanie hom aan die arm gryp en wegtrek.
“Ag nee, Cor, dis nie nou al tyd om te kom vars lug soek nie. Jy skuld my baie danse,” sê Lanie skerp. Cor kyk stip deur die skemering na Janine. Al kan sy nie die uitdrukking daarin sien nie, rits ‘n opgewonde trilling deur haar ingewande toe hy glimlag en sy die wit glinstering van sy tande tussen sy lippe gewaar.
“Jy skuld my ook nog ‘n dans, Janine,” roep Cor toe Lanie hom met mening wegpluk terug die restaurant in.
Stukkie uit ANDERKANT DIE HORISON
“Siestog, my liefling, en ek was nie eens naby nie. Dankie, Werner, dankie omdat jy my toekomstige vroutjie uit daardie skurk se hande gered het,” antwoord Elmar.
Danica se hart gee ‘n ontstelde skop. Werner is reg. Elmar leef in ‘n kokonwêreld wat hy daar in die hospitaal vir hom geskep het. Dis nodig om hom daar uit te kry, maar op hierdie oomblik is haar brein een groot niks. Sy kyk hulpsoekend na Werner, en verwag om die uitdrukking “ek het jou mos gesê” in sy oë te sien, maar al wat sy sien is dieselfde magteloosheid wat sy ervaar. Dan is dit asof hy hom ineens reg ruk toe hy die stoel los en omgestap kom tot voor Elmar.
“Elmar, luister nou mooi na wat ek vir jou gaan sê. Danica is nie jou liefling of jou toekomstige vrou nie. Ek weet nie waar jy aan sulke gedagtes kom nie, maar dit moet nou net hier stop. Jy maak Danica baie ongemaklik,” sê Werner streng sonder om te raas.
Elmar kyk vlugtig na hom en Danica, gee so ‘n ongelowige laggie, en skud sy kop.
“Ons het jou maar nog net nie gesê nie, Boet, maar ons gaan trou. Vertel hom Danica,” sê Elmar.
Tussen die vuur en die water. Dis hoe sy nou voel. Haar oë kruis ontsteld Werner s’n. Hy knipoog vinnig vir haar en wend hom weer na Elmar.
“Jy het seker maar sulke goed gedroom, Elmar. Danica gaan nie met jou trou nie. Ek en sy het gisteraand verloof geraak. Sy gaan met my trou,” sê Werner weer ferm.
Verslaentheid en ook ongeloof sprei nou oor Elmar se gesig. Hy kyk van die een na die ander.
Opdatering van lys van boeke
Posted on October 20, 2015 by Rika Du Plessis
Dit was tyd vir ‘n opdatering van my lys van boeke sedert die eerste een in 1995 gepubliseer was. Hier is hulle.
LYS VAN BOEKE SEDERT EERSTE PUBLIKASIE IN 1995
1995 – Wewersvlei se mense – President-Boekklub
1996 – Dokter Tinka se erfenis – Keurbiblioteek
1996 – Voëlparadys – President-
1996 – ‘n Kontrak vir Talana – Treffer-boekklub
1997 – Wanneer die sluier lig – Eike-Boekklub
1997 – Skuilplek: Elandsbaai – Treffer-Boekklub
1997 – Tuinhuisie van liefde – President-boekklub
1997 – Liewe klein nagmerrie –
1998 – Versteurde liefde – Eike-Boekklub
1998 – Elmine se ruiltransaksie – President-Boekklub
1998 – Assistent vir Eden – Keurbiblioteek
1998 – Verborge waarheid – Eike-Boekklub
1999 – Gryp die dag – Treffer-Boekklub
1999 – ‘n Hand vol onthou – Keurbiblioteek
1999 – Voetslaan na die liefde – Eike-Boekklub
1999 – Vlug na Dorado – Treffer-Boekklub
1999 – Troebel erfenis – Keurbiblioteek
1999 – Misterie op Ulundi – Treffer-Boekklub
2000 – Liefdestrik vir Inge – Treffer-Boekklub
2000 – Huis met baie vensters – Eike-Boekklub
2000 – Paradysliefde – Keurbiblioteek
2000 – Liefde met ‘n ompad – Eike-Boekklub
2001 – Liefdespand uit die see – Keurbiblioteek
2001 – Geknakte vlerke – President-Boekklub
2001 – Sing ‘n nuwe lied – Eike-Boekklub
2001 – ‘n Bonus vir Malinda – Keurbiblioteek
2002 – Kupido se tuiste – Eike-Boekklub
2002 – Najaarsliefde – President-Boekklub
2002 – Leer my die liefde – Treffer-boekklub
2002 – Angs en liefde op Makoppa – Treffer-Boekklub
2002 – Dans in die skadu – Keurbiblioteek
2003 – Liefde soos vonkelwyn – GROOTDRUK
2003 – Strydvure van die hart – GROOTDRUK
2003 – Liefde in ‘n Noag-kar – Keurbiblioteek
2003 – Ontgrendelde hart – Treffer-Boekklub
2003 – Sluier oor Drakenstein – Keurbiblioteek
2003 – Bakhand vir die liefde – GROOTDRUK
2004 – Asiel vir Annelie – Keurbiblioteek
2004 – Oase in ‘n dorsland – Eike-Boekklub
2005 – Tussen storms en sterre – Keurbiblioteek
2005 – Liefde soos confetti – Eike-Boekklub –
2006 – Sterligliefde – Eike-Boekklub
2006 – Tweede liefde – Keurbiblioteek –
2006 – ‘n Vrou soos Janine – Eike-Boekklub
2007 – Swerftog van liefde – Keurbiblioteek
2007 – Liefdesweerkaatsing – Keurbiblioteek
2007 – Proeseltjie liefde – GROOTDRUK
2007 – Prinses van Lorani – Keurbiblioteek
2007 – Liefdeshawe vir Ijani – Keurbiblioteek
2008 – Glansligmeisie – GROOTDRUK
2008 – Bosveldvlinder – Keurbiblioteek
2008 – Jaarringe van liefde – Romanza sagtebandreeks.
2010 – Liefde wink – Romanza
2011 – Kayla se erfenis. Romanza.
2012 – Beproefde geluk. Romanza.
2012 – Kolkende Emosies. Romanza.
2012- Sterre vir ewig – Romanza – kom Sept. 2012 uit.
2013 – Kasteelbruid
2013 – Dans van liefde
2014 – Tropiese Liefde
2014 – Die ring – Sept. 2014
2015 – Liefde agter sluiers Jan. 2015.
2015 – Struikel oor liefde Junie 2015
2015 – Eindelose liefde Okt. 2015
Vlek op die Horison – Hartbees
Vure van Onheil – Hartbees
Gesluierde nagte – Hartbees
Skim in die skemer – Hartbees
Lelies van liefde – Hartbees
Hart se spoor – Hartbees.
Hartbees gaan ook binnekort my e-boek, Gemaskerde Vreemdeling in grootdruk uitgee.
Zeta se kind
Wonder by Indawo
Skuiling vir haar siel
Vrees vir die nag
Engel van die baai
Kortverhale vir Renza Uitgewers
Die ander oog
Fontein van liefde
Biesieslaagte se lokstem
Fontein van liefde en gevaar
Daai skoene moet jêm kry
Week 7 se statistieke vanaf Izak van Lapa Uitgewers
Posted on March 7, 2015 by Rika Du Plessis
Week 7 Deur Izak van Lapa Uitgewers
Vrydag 20 Februarie, toe ek oor WEEK 7 moes berig, was ek in Kimberley. Hier kan julle sien hoekom:
Dit was net 50 Shades of Grey wat vir Ida en Petronel kon klop in die fiksie-afdeling. Dit was die fliek wat julle uit nommer 1 en 2 gehou het.
Ida was toe nommer 2 en Petronel nommer 3. Baie geluk!
Sy hart se punt Bester, Ida
Jy is myne alleen Louw, Petronel
Ewebeeld Paul, Chanette
Katerina se mojo Loots, Kristel
Liefde agter sluiers du Plessis, Rika
Jy is my engel Roberts, Mari
Donker spoor Steyn, Martin
By niefiksie maak Hilda Lategan sommer onmiddellik haar buiging op die top 100.
Crochet know how Adendorff, Karen
Uitpakkos Lategan, Hilda
En by K&J buig Wendy op nommer 7 en Christien op nommer 13.
beste Suid-Afrikaanse spookstories Maartens, Wendy
Franse vlegsel Neser, Christien
Suurlemoen! Jacobs, Jaco
Wian Verwey het ‘n crush op my Brink, Tania
Plons! Viljoen, Fanie
seekoei wat gelukkig was
tier wat kwaad was
Toe was dit WOORDFEES, ons boekwinkel het vanoggend oopgemaak en ek sal hier onder meer vertel oor alles wat ons nog doen. Intussen het julle net aanhou verkoop.
In week 8 het Dina nommer 9 gevat en Serena nommer 15.
Middernagminnaar Botha, Dina
Sonskynmeisie Steyn, Serena
Vir niefiksie was daar geen verrassings nie.
101 Kleinkoekies Cilliers, Nettie
En vir K&J was dit weer Wendy (5) en Christien (18) wat die top 20 gehaal het.
coolste ouma op aarde van der Vyver, Marit
Gister het week 9 se resultate ingekom.
Chanette het nommer 20 gehaal vir fiksie.
Driehoek Kapp, Sophia
Tolbos Joubert, Irma
Vir niefiksie: Ms Adendorf keeps selling well at number 13.
Doen dit so Vroukeur
En vir K&J is dit nog eens Wendy (7) en Christien (9) wat die vlae bo hou en dan het Jaco (15) en sy vriendin Tania (18) ook hulle toetrede tot die top 20 gemaak.
Oor ‘n motorfiets, ‘n zombiefliek Jacobs, Jaco
olifant wat bang was
Vis en tjips Jacobs, Jaco
Thomas@vrees.net Diedericks-Hugo, Car
My ouma is ‘n film-ster Jacobs, Jaco
Aan julle almal, baie geluk.
Ek deel graag LAPA se planne vir die Woordfees.
LAPA en die ATKV se teenwoordigheid by die Woordfees van 2015
Alle kaartjies is by Computicket te koop:
Oop van 07:00 tot 19:00
LAPA se Hendri Warricker is aan die beheer hiervan en dit lyk baie mooi. Kom loer asseblief in!
Uit die spens op die skaal
Lapa se outeurs doen drie demonstrasies:
Maandag 9 Maart 10:00| Die Khaya | R50
Nettie Cilliers, die outeur van 101 Kleinkoekies, doen ’n kosdemonstrasie. Sy is in gesprek met Susina Jooste.
Dinsdag 10 Maart 10:00| Die Khaya| R50
Niël Stemmet doen ’n kosdemonstrasie en gesels oor erfeniskos met Renata Coetzee.
Donderdag 12 Maart 10:00 |Die Khaya | R50
Francois Ferreira praat oor Koskaskos en ’n kosdemonstrasie; met Riana Scheepers wat die gesprek lei.
LAPA is betrokke by verskeie geleenthede:
Maandag 9 Maart 14:00 | Erfurthuis | R40
Martin Steyn en Madelein Rust, gesels met ST Potgieter oor krimis.
Dinsdag 10 Maart 09:00 |Boektent | 50 minute | Gratis
Twaalf klassieke gedigte met animasiefilms: ’n paneelbespreking oor Filmverse, met Danie Marais & Lina Spies (digters), Diek Grobler (artistieke direkteur), Michele Nigrini & Jac Hamman (animasie) enChris van Niekerk (stem)
Woensdag 11 Maart 14:00 | Boektent | R50
Fanie Viljoen en Nanette van Rooyen gesels oor Pleisters vir die dooies en Uit.
Donderdag 12 Maart 15:00 | Erfurthuis | R40
Chanette Paul en Madri Victor gesels oor Ewebeeld.
Donderdag 12 Maart 16:00 | Boektent | R50
Izak de Vries, Riette Rust, Madri Victor en Kerneels Breytenbach oor die letterkunde, liefde, seks en teks.
Donderdag 12 Maart 17:30 | De Vette Mossel | R220
Mooiloop-kuier met Gerrit Rautenbach, Nanette van Rooyen, Riana Scheepers en Naomi Bruwer
Vrydag 13 Maart 16:00 | Erfurthuis | R40
Kopiereg: Izak praat met Corné Guldenpfennig
Vrydag 13 Maart 17:30 | Erfurthuis | R220
Chanette Paul deel die Storievuur met Johan Bakkes, Marida Fitzpatrick en Kerneels Breytenbach
Saterdag 14 Maart 11:00 | Boektent | R50
Kristel Loots, Sophia Kapp, Bernette Bergenthuin in gesprek met Marida Fitzpatrick oor die liefde
Elkeen van hierdie skrywers tree by verskillende skole ook nog op.
Maandag 9 Maart 09:30| Van der Stel Sportgronde | Gratis
Fanie Viljoen oor Slym
Dinsdag 10 Maart 09:30| Van der Stel Sportgronde | Gratis
Fanie Viljoen oor Plons
Woensdag 11 Maart 09:30 | Van der Stel Sportgronde | Gratis
Alet Steenkamp en Nerine Ahlers gesels oor hulle gewilde SSS-reeks.
Donderdag 12 Maart 09:30 |Van der Stel Sportgronde | Gratis
Christien Neser oor Franse Vlegsel
Deel asseblief hierdie program met julle vriende en, as julle kan, kom loer asseblief na julle boeke in die ATKV-Boekwinkel!
Interessante brief van Amazon aan skrywers ivm laer e-boek pryse
Posted on August 9, 2014 by Rika Du Plessis